པོར་མན་དང་སཱུ་སཱུ་ཐོག་ཁར་སླེབས་ནས་ཁ་སྤྲོད་ཀྱི་ཤིང་སྟོང་དེའི་སྟེང་གི་ལོ་མ་ལྔ་པོ་དེ་དག་ཆར་རླུང་གི་ཁྲོད་དུ་ཕར་གཡོ་ཚུལ་གཡོ་བྱེད་བཞིན་ཡོད་པ་མཐོང་།ཕྱི་ལོགས་སུ་དྲག་རླུང་འུར་འུར་དུ་ལྡང་ཞིང་།ཆར་པ་ཤག་ཤག་ཏུ་འབབ་ཀྱི་ཡོད་པས།ལོ་མ་ལྔ་པོ་དེ་དག་མཚན་མོ་འདིར་གར་སོང་ཆ་མེད་དུ་འགྱུར་རྒྱུར་ཐེ་ཚོམ་ཅི།ཁོ་གཉིས་ཀྱིས་སྣང་ཚུལ་དེ་མཐོང་བ་དང་དངངས་སྐྲག་དང་སྐྱོ་སྣང་འདྲེས་མས་སེམས་ཀྱང་གྲང་ཅང་ཅང་དུ་གྱུར།པོར་མན་མདུན་ཕྱོགས་སུ་བསྡད་ནས་འདྲ་གཟུགས་ཀྱི་རྣམ་པ་བཏོན་ཏེ།སྨྲ་བ་མེད་པར་སྒམ་བརླིང་གི་ཚུལ་འཛིན་པར་བལྟས་ན་དོན་དག་གལ་ཆེན་ཞིག་ལ་མནོ་བསམ་གཏོང་བཞིན་ཡོད་པ་འདྲ།ཡུན་རིང་མ་སོང་བར།ཁོང་གི་མིག་ཟུང་ལས་གློ་བུར་དུ་གྲུང་ཤ་རྒྱས་ཤིང་གདོང་ལས་བརྗོད་མི་ཤེས་པའི་མདངས་ཤིག་འཚེར།སཱུ་སཱུ་ཡིས་པོར་མན་གྱི་མཐོང་དཀོན་པའི་ཉམས་མདངས་ལ་དོ་སྣང་བྱུང་སྟེ་སེམས་ལ་ཡ་མཚན་ཆེན་པོ་སྐྱེས་ཀྱང་།ཡང་སྙིང་དོན་གང་ཞིག་བྱུང་མིན་ཆ་མི་འཚལ་བར་ལུས།